Vállalkozási szerződés

amely létrejött egyrészről a 1116 Budapest, Tétényi út 128/b-130. sz. alatti székhelyű Magyar Ebtenyésztők Országos Egyesületeinek Szövetsége (képviseli Korózs Gábor Elnök, nyilvántartási száma: Fővárosi Törvényszék 01-02-000491., adószáma: 19816126-2-43) mint megrendelő (továbbiakban: **megrendelő**),

másrészről (kitöltendő adatok!):

Cégnév: ………………………………………

Székhely: …………………………………

Adószám: ………………………………..

Cégjegyzékszám:……………………………

Állatorvosi kamarai nyilvántartási száma: ………

Engedély száma: ………..

Egyéni vállalkozó nyilvántartási száma: …………

Bankszámla száma: …..

mint vállalkozó (továbbiakban **vállalkozó**) között, az alulírott napon, az alábbi tartalommal:

**I. A szerződés tárgya, teljesítési határidő:**

I/1./

Felek rögzítik, hogy a Megrendelő támogatást nyert el az Agrárminisztériumtól „**A magyar ebfajták csípőizületi diszplázia szűrésével kapcsolatos vizsgálatok elvégzése, statisztikai kiértékelése és a népszerűsítés további folytatása” témában, a támogatás száma BGMF/347-1/2025.** Felek rögzítik, hogy a jelen szerződés tartalma szerint a támogatással érintett tevékenység részbeni megvalósítására irányul. Erre tekintettel vállalkozó vállalja, hogy a támogatási nyilatkozat alapján szükséges nyilatkozatokat a jelen sze**rződés aláírásával egyidejűleg, vagy ha szükségességük később merül fel, úgy későbbi időpontban kiadja, azok valóságtartalmát garantálja és az abban foglaltak fenntartását, valóságtartalmát a szerz**ődés teljes tartama alatt is vállalja.

Jelen szerződéssel megrendelő megrendeli, vállalkozó elvállalja a II./ pontban körülírt állatorvosi diagnosztikai és ahhoz szükséges kiegészítő feladatok elvégzését, az ott meghatározott vállalkozói díj ellenében, a jelen szerződésben részletesen meghatározott feltételekkel.

I/2./

Megrendelő megrendeli, vállalkozó elvállalja, hogy a megrendelő által a jelen szerződésben meghatározottak szerint **magyar ebfajta** (puli, pumi, mudi, kuvasz, magyar agár, komondor, magyar vizsla, drótszőrű magyar vizsla, erdélyi kopó) jelen szerződés 1. sz. mellékletében meghatározott  **egyede csípőízületi diszplázia diagnosztizálási röntgenes vizsgálatát és annak leletezését elvégz**i, az elkészített röntgen felvételeket és leletet v a jelen szerződés szerinti módon, a jelen szerződés szerinti tartalommal megrendelőnek átadja, továbbá az elvégzett röntgen vizsgálati felvétel eredeti példányát **2032. december 31**. napjáig megőrzi, ez utóbbit ezen határidőn belül megrendelő esetleges felhívására 8 napon belül eredetben megrendelőnek átadja a jelen szerződésben meghatározott részletes feltételek szerint.

**I. A vállalkozó és a megrendelő jogai és kötelezettségei**

**A vállalkozó jogai és kötelezettségei:**

II/1./

**A vállalkozó köteles**

* a jelen szerződés aláírásának napjától de **kizárólag 2026. január 31. napjáig terjedő időszakban** az előtte megjelent és a jelen szerződés szerinti vizsgálatot kérő tulajdonos által bemutatott magyar fajtájú eb vonatkozásában **csípőízületi röntgen felvétel diagnosztikai vizsgálatot** végezni az alábbiak betartásával:
	+ a vizsgált **egyed a vizsgálatkor minimum 12 hónapos kort betöltött** egyed lehet, mely rendelkezik a MEOESZ által kiállított származási igazolásal és ezt a vizsgálatot megelőzően az állatorvosi rendelőben be is mutatja
* a vállalkozó kötelezettsége a vizsgálatra jelentkező egyedek ellenőrzése: azok chip és a bemutatott származási lap adataival való egyezőségük ellenőrzése és igazolása
* a vállalkozó köteles továbbá a röntgenvizsgálaton részt vett egyed vonatkozásában a jelen szerződés 2. sz. mellékletét képező **tartalmú vizsgálati lapot eredetben kitölteni** és annak egy eredeti példányát az eb tulajdonosának átadni
* a vállalkozó köteles továbbá a **röntgenfelvétel eredeti példányát minden vizsgált egyed vonatkozásában 2032. december 31. napjáig eredetben megőrizni és megrendelő esetleg**es felhívására bármikor, 8 naptári napon belül a megrendelőnek átadni
* a vállalkozó a röntgenfelv**étel elkészülte után 5 naptári napon belül köteles** a röntgenfelvétel digitalizált példányát és a 2.sz. melléklet szerinti, kitöltött és a vállalkozó által aláírt vizsgálati lap másolatát elküldeni az alábbi e-mail címre: hdszures@kennelclub.hu
* **a vállalkozó dí**jigénye érvényesítéséhez ugyanezen határidő alatt köteles a jelen szerződés általa aláírt 2 eredeti példányát, , a 2. sz. melléklet szerinti vizsgálati lap kitöltött és vállalkozó által aláírt példánya másolatát, díjigényéről kiállított számlájával egyetemben a megrendelő részére eredetben a MEOESZ 1701 Pf. 12. címre postán megküldeni.

A 2026. január 15. napját követően elvégzendő vizsgálatok vonatkozásában a vállalkozó ezt 2026. február 05. napjáig teheti meg. A teljesített vizsgálatok díját 2026. február 05. napja után vállalkozó alappal nem érvényesítheti, figyelemmel az 1. pontban körülírt támogatási ciklus időtartamára és támogatási célra.

II/2./

A vállalkozó kötelezettsége a röntgenfelvétel elkészítéséhez szükséges orvosi eszközöket, a szerződés szerinti iratok tárolásához, a szerződésszerű teljesítéshez szükséges informatikai és ügyviteli feltételek biztosítása, a szerződés teljesítéséhez szükséges egyéb személyi és tárgyi, felszerelési feltételek biztosítása. A vállalkozó köteles továbbá az állatorvosi tevékenységére vonatkozó általános szabályok szerinti regisztrációt, dokumentálást elvégezni, egyéb kötelezettségeket teljesíteni.

II/3./

Felek megállapodnak abban, hogy megrendelő csak első osztályú teljesítést fogad el. Első osztályúnak a teljesítés csak akkor minősül, ha az a röntgenfelvétel kiértékelhető, további diagnosztizálásra, vizsgálatra alkalmas, a röntgenvizsgálatra, mint beavatkozásra vonatkozó állatorvosi tevékenységi szabályoknak megfelel, továbbá a jelen szerződés szerinti valamennyi dokumentálási kötelezettséget is teljesítette a vállalkozó.

II/4./

A Vállalkozó alvállalkozó vagy egyéb közreműködő, megbízott igénybevételére a megrendelő előzetes írásbeli hozzájárulása esetén jogosult. Vállalkozó az igénybe vett alvállalkozó tevékenységéért minden esetben úgy felel, mint saját tevékenységéért. A vállalkozó a teljesítés során kizárólag vele írásbeli szerződéses jogviszonyban álló alvállalkozót, megbízottat, munkavállalót vehet igénybe akkor is, ha annak igénybevételéhez a megrendelő szerződésszerűen hozzájárult.

II/5./

A Vállalkozó köteles a jelen szerződésben vállalt feladatokat pontosan kezdeni, határidőben teljesíteni és a szükséges eszközöket biztosítani.

II/6./.

A Vállalkozó a szolgáltatást saját költségén és saját eszközeivel végzi, a jelen szerződésben meghatározott vállalkozói díjra a vállalkozó által a jelen szerződés szerint megrendelő részére megküldendő iratok és digitális felvétel szerződésszerű teljesítését, továbbá alakilag és tartalmilag a teljesítésnek és az irányadó jogszabályoknak megfelelő számla benyújtását, a megrendelő teljesítés igazolásként kiállított írásos jóváhagyását követően jogosult. A vállalkozó tudomásul veszi és elfogadja, hogy a jelen szerződésben vállalt kötelezettségei nem teljesítése, vagy részbeni teljesítése esetén megrendelő jogosult a teljesítés igazolását teljes egészében megtagadni.

II/7/.

A vállalkozó vállalja, hogy a szerződés ideje alatt mindvégig biztosítja a szükséges személyi, illetve technikai eszközöket. Vállalkozó kijelenti, hogy a megrendelő által igényelt és meghatározott feladatok elvégzéséhez szükséges képesítéssel, jogosultsággal és eszközökkel rendelkezik.

II/8./.

Vállalkozó a szolgáltatás teljesítése során köteles figyelembe venni a megrendelő által adott iránymutatásokat, utasításokat. Ha a megrendelő vagy a képviseletében eljáró személy szakszerűtlen vagy célszerűtlen utasítást ad, a vállalkozó köteles a megrendelőt a következményekre figyelmeztetni.

 **Megrendelő jogai és kötelezettségei**

III/1./

A megrendelő kötelezettsége a vállalkozó részére a jelen szerződés szerinti **egyösszegű vállalkozó díj szerződésszerű megfizetése.** A vállalkozó által kiállított számlát a megrendelő befogadja és átutalással a szerződés szerinti fizetési határidőig kifizeti, ha a szerződésben meghatározott feladatok elvégzését a megrendelő által beüldött és feltöltött dokumentumokkal (röntgen felvétel és kiértékelő lap) igazolta, a vállalkozó szerződésszerűen teljesített és a számla az ide vonatkozó jogszabályokban előírt tartalmi és formai követelményeknek megfelel. Részteljesítésre és annak alapján a díj részletekben vagy részben való érvényesítésére vállalkozó nem jogosult.

III/2./.

A megrendelő jogosult a teljesítést folyamatosan ellenőrizni és kifogásait az ellenőrzéskor nyomban közölheti. A hibás teljesítésért azonban a vállalkozó akkor is felel, ha a megrendelő a megvalósítást nem ellenőrizte.

**IV. Díjazás**

IV/1./.

A vállalkozói díj magában foglalja a jelen szerződés teljesítéséhez szükséges valamennyi költséget, különösen, de nem kizárólag a vállalkozó által biztosítandó eszközök, berendezések és felszerelések, valamint az általa elvégzendő tevékenységéhez szükséges személyi közreműködő díját és minden költségét, beleértve mindezekbe ezek mindennemű adó és járulék valamint adók módjára minősülő egyéb terhét is. A jelen szerződésben rögzített vállalkozási díjon felül a vállalkozó a megrendelő felé egyéb követeléssel nem élhet.

IV/2./.

Felek a **vállalkozói díj** összegét az alábbiak szerint állapítják meg:

Vállalkozói díj összege :

pumi, puli, mudi esetében

Nettó: ……………………………….,-Ft

ÁFA: ……………………. Ft (ha ÁFA mentes, akkor AM)

Bruttó: ……………………….. Ft azaz (betűvel kiíírva) ………………………………………………………….. forint.

rövidszőrű magyarvizsla, drótszőrű magyarvizsla, erdélyi kopó

Nettó: ……………………………….,-Ft

ÁFA: ……………………. Ft (ha ÁFA mentes, akkor AM)

Bruttó: ……………………….. Ft azaz (betűvel kiíírva) ………………………………………………………….. forint.

kuvasz, komondor

Nettó: ……………………………….,-Ft

ÁFA: ……………………. Ft (ha ÁFA mentes, akkor AM)

Bruttó: ……………………….. Ft azaz (betűvel kiíírva) ………………………………………………………….. forint.

A vállalkozó a vállalkozói díjra akkor és csak akkor jogosult, ha a jelen szerződés szerinti teljesítését adott egyedre teljes egészében és szerződésszerűen megvalósította.

IV/3./.

A vállalkozói díj megfizetése számla ellenében, történik. A teljesítést követően a vállalkozói díj összegéről vállalkozó számlát bocsát ki, melyet a Megrendelő a kézhezvételétől számított 30 napon belül banki átutalással teljesít.

IV/4./.

A Megrendelő késedelmes pénzügyi teljesítés esetén késedelmi pótlék fizetésére kötelezett, amelynek napi mértéke a jegybanki alapkamat 365-öd része.

**V. Titoktartás, bizalmi rendelkezések**

V/1./.

A vállalkozó a megrendelő előzetes írásos hozzájárulása nélkül nem hozhatja nyilvánosságra, harmadik féllel sem ismertetheti a szerződést, illetve annak bármely kikötését, vagy bármely a megrendelő érdekkörébe tartozó információt, kivéve, ha arra jogszabály, bírósági vagy más hatóság határozata alapján kötelezték.

V/2.

A vállalkozó köteles a munkavégzéshez felhasznált minden megrendelői dokumentációt bizalmasan kezelni.

V/3./.

A titoktartási kötelezettség megszűnik, ha az információ a titoktartásra kötelezett fél érdekkörén kívül felmerült bármely ok folytán nyilvánosan hozzáférhetővé válik, azonban a vállalkozó a tudomására jutott és nyilvánosságra került információt ezt követően sem jogosult a nyilvánosság előtt felhasználni.

**VI. A szerződés módosítása, megszűnése és hatálya**

VI/1.

A szerződés bármiféle módosítása csak írásos formában, közös megegyezéssel, a felek által aláírt okirattal történhet.

VI/2.

Ha a teljesítési határidő lejárta előtt nyilvánvalóvá válik, hogy a vállalkozó a munkát nem vagy csak olyan számottevő késéssel tudja elvégezni, hogy a teljesítés emiatt a megrendelőnek már nem áll érdekében, a megrendelő a szerződéstől azonnali hatállyal elállhat.

VI/3./.

A jelen szerződés mindkét fél általi aláírással lép hatályba.

**VII. Záró rendelkezések**

VII/1.

A jelen szerződésben nem, vagy nem részletesen szabályozott kérdésekben a 2013. évi V. tv. (Ptk.) szerződésekre vonatkozó rendelkezések az irányadóak.

VII/2./. A vállalkozó köteles arra, hogy jelen szerződés teljesítésével kapcsolatban felmerülő adó- és járulékterheket megfizeti, továbbá a vállalkozót terheli a jelen szerződés szerinti feladatok minden személyi és tárgyi feltétele és ezek költségei biztosítása és viselése.

VII/3./. A jelen szerződésből eredő közléseiket a felek írásban kötelesek megtenni, a jelen szerződés preambulumában megjelölt címre ajánlott postai küldeményként, illetve a felek által írásban egymás felé előzetesen bejelentett egyéb címére. Amennyiben a közlést tevő fél a közlést tartalmazó írásbeli dokumentumot a másik fél részére postai ajánlott tértivevényes küldeményként postára adta, úgy a közlés napja a postára adástól számított 5. munkanap.

Jelen szerződés mint akaratunkkal mindenben megegyezőt jóváhagyólag aláírtuk:

(kérjük a vizsgálat elvégzését követő 5 napon belül a

-szerződés 2 eredeti aláírt példányát, -a 2.sz. melléklet szerinti vizsgálati lelet kitöltött és aláírt példánya másolatát

-a számla eredeti példányát

szíveskedjen postán megküldeni a MEOESZ 1701 Pf.12. címre vagy személyesen ügyfélfogadási időben leadni a Magyar Ebtenyésztők Országos Egyesületeinek Szövetsége, 1194 Budapest, Hofherr Albert út 42. címre vagy az aktuális ügyfélszolgálati címre.

Kérjük továbbá, hogy szíveskedjen a vizsgálatot követő 5 napon belül

-a 2.sz. melléklet szerinti vizsgálati lelet kitöltött és aláírt példánya másolatát

-a röntgenfelvétel digitalizált másolatát

e-mailen megküldeni a hdszures@kennelclub.hu címre.

Kelt: ………………………. (helységnév) 2025. ……………………………….

…………………………………………………….

vállalkozó neve, pecsétje, aláírása

Budapest, 2025. ……………….…..

|  |  |
| --- | --- |
| ................................................................ |  |
| **MEOESZ Korózs Gábor elnök** megrendelő |  |
|  |  |